Tyrkvisjonens sangkonkurranse 2015

Tyrkvisjonens sangkonkurranse 2015, eller Türkvizyon Şarkı Yarışması 2015, var den tredje utgaven av Tyrkvisjonens sangkonkurranse. Konkurransen ble arrangert med en finale 19. desember i Yahya Kemal Beyatlı kultursenter, vest for Tyrkias største by, Istanbul. Det var andre gang Tyrkia var vertslandet for Tyrkvisjonens sangkonkurranse.


== Bakgrunn og format ==

TÜRKSOYs generalsekretær, Düysen Kaseyinov, offentliggjorde ved avslutningen av tyrkvisjonsfinalen beslutningen om at den turkmenske byen Mary skulle være kulturhovedstad i 2015 og arrangørsted for konkurransen. Det ble senere offentliggjort at konkurransen av praktiske årsaker ville bli flyttet til Asjkhabad. TMB TV besluttet 27. august at Istanbul skulle være arrangørsted, etter at Turkmenistan opplyste at de ikke ville oppfylle sin rolle som vert.Konkurransen ble avholdt i kultursenteret Yahya Kemal Beyatlı som ligger i distriktet og forstadsområdet Küçükçekmece i Istanbul-provinsen. Senteret, som ble åpnet i 2013, har en konsertdel med en publikumskapasitet på 35 000 og en av Europas største scener som har et areal på 704 kvadratmeter. Det ble ikke foretatt billettsalg, og konkurransen var gratis å overvære for alle som ønsket å være tilstede i arenaen.Konkurransens TV-sendinger ble produsert av den tyrkiske musikkanalen Türk Müzik Birliği. Tyrkvisjonens sangkonkurranse 2015 var den første som blir avholdt uten en forhåndskvalifiserende delfinale. 
Hver melodi ble presentert med et tretti sekunders «postkort» med bilder fra natur, landemerker og attraksjoner i de respektive deltakerregionene.


=== Deltakere ===
Tyrkvisjonens sangkonkurranse 2015 hadde 32 bekreftede deltakere per 27. november, noe som på det tidspunkt var det høyeste antallet deltakerland og -regioner i konkurransens historie. I den påfølgende uken ble det klart at alle deltakerregioner fra Russland ville trekke seg fra konkurransen. En endelig liste over 21 deltakerland og -regioner ble presentert 17. desember. De fleste delegasjonene ankom arrangørbyen en uke før finaledato.Bosnjakene i Sandžak-regionen i Serbia og den syrisk-tyrkiske befolkningen i Syria ble representert for første gang i Tyrkvisjonens sangkonkurranse. Blant artistene har representantene fra Albania, Bulgaria og Makedonia tidligere også deltatt i 2014. Antallet deltakerland og -regioner i 2015 var det laveste i konkurransens historie, og alle deltakerne konkurrerte i den avgjørende finalen.


=== Avstemning ===
Resultatene i finalen ble avgjort av en tilstedeværende jury som besto av én representant fra hver av deltakerregionene. Hvert jurymedlem avga mellom ett og ti poeng til alle deltakermelodiene, med unntak av sin egen regions representant. De enkelte resultatene fra hvert jurymedlem ble ikke offentliggjort under finalen, kun den samlede poengsummen til alle deltakerregionene ble presentert.


== Finale ==
Finalen ble åpnet av dansenummeret «Føniks» etterfulgt av flagg- og deltakerinnmarsjen. To deltakere fra Bala Türkvizyon fremførte sine deltakermelodier som en mellomakt: Kasakhstans Erkin Tursynxan, som ble nummer to med «Samğa», og Kirgisistans Aydin Nurdinov, som ble nummer fire med «Kirgiz bij». Som pauseunderholdning fremførte Zjanar Duğalova melodien «Rizamyn» og Burak Kut fremførte «Kalbine sor».


=== Spesielle jurypriser ===
Tre deltakere ble tildelt priser i ulike kategorier:


== Tilbakevendende artister ==


== Russlands deltakerregioner ==

Som følge av den politiske situasjonen som oppsto mellom Den russiske føderasjon og Tyrkia etter en nedskyting av et russisk kampfly, ble det de påfølgende dagene bekreftet at alle annonserte deltakerregioner fra Den russiske føderasjon ikke ville delta i Tyrkvisjonens sangkonkurranse 2015. Regionene trakk seg dels frivillig og dels på grunn av press fra det russiske kulturdepartementet, ettersom de seks russiske republikkene som er medlemmer av TÜRKSOY ble beordret til å la all kontakt med organisasjonen opphøre. Ettersom TÜRKSOY assosieres med Tyrkvisjonens sangkonkurranse, fikk situasjonen også følger for deltakelse i konkurransen. 
Altaj var den første regionen som 28. november offentliggjorde at de ville trekke seg. Deretter fulgte andre TÜRKSOY-medlemmer og andre regioner til det ble endelig bekreftet 7. desember at alle deltakere fra Russland trakk seg. Årsaken ble samtidig beskrevet som ikke å være et forbud, men et råd der man aldri ville vite konsekvensene av å delta - eller en «uoffisiell utestengelse».Det ble også kjent at TÜRKSOYs planer om å erklære Ufa i Basjkortostan som kulturhovedstad og arrangørby for 2016 ble stoppet som følge av situasjonen. Şəki i Aserbajdsjan ble deretter erklært som kulturhovedstad, men det ble annonsert at tyrkvisjonsarrangementet skulle bli avholdt i Istanbul også i 2016, men dette arrangementet ble senere avlyst av ukjente årsaker.


=== Oversikt over regioner som trakk seg ===
Følgende regioner hadde forhåndsbekreftet sin deltakelse og sine representanter i Tyrkvisjonens sangkonkurranse 2015. 


== Jurymedlemmer ==
Juryrepresentanter fra de enkelte deltakerregionene:


== Kringkastere ==


== Se også ==
Bala Türkvizyon 2015
Eurovision Song Contest 2015
Junior Eurovision Song Contest 2015
Suns Europe 2015
Bundesvision Song Contest 2015


== Referanser ==


== Eksterne lenker ==
* Offisiell hjemmeside (tr)
TMB TV (tr)